Dan Ditlev Nicolajsens mor bor på plejehjem i Øster Hornum. Det er et af de plejehjem, som Forvaltningen i Rebild anbefaler at lukke. -	Jeg ved, at min mor har brug for pleje på fuldtid efter, at hun har haft en blodprop i hjernen, og hvis man lukker ned, så vil det få betydning for min mor, siger  Dan Ditlev Nicolajsen. Embedsmændene i Rebild Kommune er blevet pålagt en spareopgave. Pengene skal i deres plan, blandt andet, findes ved at lukke plejecentrene i Øster Hornum og Haverslev, mens dele af plejehjemmet i Terndrup ændres til demenspladser. I dag diskuterer Sundhedsudvalget spareplanen og de understreger at intet er afgjort endnu. -	Det her er forvaltnings forslag til, hvordan det kunne se ud, og det kan være at samtlige medlemmer i sundhedsudvalget, vi er syv, har hver deres forslag til, hvordan det kunne se ud. Det er vigtigt, at vi får en god dialog om det. Det har stor betydning for de borgere, det berør, i vores lokalområder, siger Lene Schmidt Aalestrup (K), der er formand for sundhedsudvalget i Rebild Kommune. -	Vi har behovet for det, og som Mette Frederiksen sagde i sin nytårstale, så skal vi støtte de små lokalsamfund. Det her, det er i hvert fald et skidt i den gale retning, hvis de lukker ældrecenteret, siger Dan Ditlev Nicolajsen.
Tirsdag diskuterede Sundhedsudvalget i Rebild Kommune fremtiden for kommunens plejehjem. Imens står borgere og pårørende på sidelinjen og håber på, at netop deres plejehjem overlever.